**Notă informativă**

la proiectul de hotărâre a Guvernului privind

redistribuirea unor alocații aprobate în

Legea bugetului de stat pentru anul 2021 nr.258/2020

Prezentul proiect de hotărâre a Guvernului este elaborat în temeiul prevederilor art.60, alin.1, litera a) din Legea finanțelor publice și responsabilității bugetar-fiscale nr.181/2014, care prevede redistribuirea, cu acordul Guvernului, a alocațiilor aprobate prin legea anuală a bugetului de stat, între autorități publice centrale (cu excepția celor independente) și între subprogramele unei autorități, până la 10 la sută din volumul alocațiilor bugetare aprobate și a prevederilor art.16 al Legii bugetului de stat pentru anul 2021 nr.258/2020, care autorizează Guvernul să redistribuie alocațiile aprobate între ministere, alte autorități/instituții bugetare, în cazul modificării actelor normative sau al adoptării unor acte normative noi privind organizarea şi funcţionarea acestor entităţi, precum şi ca urmare a nevalorificării resurselor bugetare, în scopul neadmiterii blocajelor în activitatea autorităţilor/instituţiilor bugetare.

Astfel, conform solicitărilor parvenite, se propun redistribuiri de alocații atât *în cadrul unei autorități* cât și *între autorități publice centrale.*

*Între subprogramele unei autorități* se propun redistribuiri de alocații,precum urmează:

* Ministerul Justiției – 977,8 mii lei, pentru reparația capitală a acoperișului clădirii Agenției Naționale a Arhivelor, din contul diminuării alocațiilor destinate activității curente ale aparatului central, care nu vor fi valorificate integral din cauza situației epidemiologice privind infecția cu Covid-19;
* Ministerul Afacerilor Interne – 9159,3 mii lei, dintre care 6798,8 mii lei pentru asigurarea activităților în cadrul proiectelor finanțate din surse externe, întru evitarea riscului de periclitare a angajamentelor asumate față de partenerii externi și 2360,5 mii lei pentru achitarea drepturilor salariale a noilor angajați din cadrul aparatului central, fără a modifica volumul cheltuielilor de personal aprobat ministerului;
* Ministerul Educației, Culturii și Cercetării – 1217,6 mii lei, dintre care 1107,6 mii lei pentru asigurarea procesului de finanţare a proiectelor de cercetare conform Ordinului nr.72/2021 cu privire la aprobarea volumului finanțării instituţionale a organizaţiilor de drept public din domeniile cercetării şi inovării în care Ministerul Educației, Culturii și Cercetării exercită funcția de fondator pentru anul 2021, precum și redistribuirea alocațiilor în mărime de 110,0 mii lei de la proiectul de investiții capitale „Restaurarea edificiului Sălii cu Orgă, bd. Ștefan cel Mare și Sfânt, nr.81, municipiul Chișinău” către proiectul de investiții capitale „Gazificarea clădirilor Școlii Profesionale nr.2, municipiul Cahul” în vederea finalizării lucrărilor de gazificare și executarea integrală a contractului de antrepriză, valabilitatea căruia expiră la 31 decembrie 2021.

În legătură cu creșterea numărului de beneficiari (îndeosebi familii cu copii) de compensații din bugetul de stat în cadrul Programului de stat „Prima casă” și în scopul acoperirii insuficienței și evitării stopării finanțării cererilor beneficiarilor și riscului activării garanțiilor, se propune majorarea alocațiilor Programului de stat „Prima casă” cu 2000,0 mii lei. În același scop, dar și pentru alte necesități neprevăzute, se propune majorarea alocațiilor fondului de rezervă al Guvernului cu 25200 mii lei. Pentru a nu afecta bugetele autorităților publice centrale, majorarea se propune a fi efectuată din contul unor rezerve identificate la „Acțiuni generale” la programul de subvenționare a locurilor de muncă în mărime de 20000,0 mii lei, programul de susținere a întreprinderilor mici și mijlocii, în sumă de 1000,0 mii lei și programul de subvenţionare a dobânzilor, creat conform prevederilor Legii privind instituirea unor măsuri de susţinere a activităţii de întreprinzător şi modificarea unor acte normative nr.60/2020 – în mărime de 6200,0 mii lei.

*Între autorități publice centrale* se propune diminuarea bugetului Ministerului Justiției cu 2661,4 mii lei, prevăzute pentru plata serviciilor de asistență juridică garantată de stat acordată de avocați la cerere, urmare a analizei executării scontate a cheltuielilor în anul curent și majorarea cu suma respectivă a bugetului Consiliului Superior al Magistraturii pentru efectuarea lucrărilor de reparații capitale a clădirii sediului Ciocana al Judecătoriei Chișinău.

De asemenea, se redistribuie 1000,0 mii lei de la Ministerul Economiei şi Infrastructurii către Cancelaria de Stat, fondator al Instituţiei Publice „Agenţia de Guvernare Electronică” întru îndeplinirea prevederilor Hotărârii Guvernului nr.913/2020 pentru modificarea unor hotărâri ale Guvernului și în baza prevederilor art.16 al Legii bugetului de stat pentru anul 2021 nr.258/2020, pentru administrarea şi dezvoltarea Sistemului informaţional automatizat de gestionare şi eliberare a actelor permisive.

Totodată, la Ministerul Finanțelor în cadrul proiectului finanțat din surse externe „Modernizarea administrării fiscale (TAMP)” se redistribuie suma de 794,9 mii lei de la alocațiile pentru procurarea mașinilor și utilajelor către cheltuieli de investiții capitale întru finalizarea proiectului „Crearea noului site web al Serviciului Fiscal de Stat”.

Redistribuirile de alocații, propuse pentru anexa nr.3 „Bugetele autorităților finanțate de la bugetul de stat” la Legea bugetului de stat pentru anul 2021 sunt prezentate în anexă la proiectul de hotărâre a Guvernului.

Totodată, redistribuirile în cauză implică modificări în anexele nr.4 „Cheltuielile bugetului de stat conform clasificaţiei funcţionale” și nr.6 „Investiţii capitale pe autorităţi publice centrale” majorând cu 794,9 mii lei volumul alocațiilor pentru investiții capitale, precum și în textul Legii bugetului de stat pentru anul 2021 nr.258/2020.

Pentru transparență, bugetele autorităților publice centrale, la care se propun modificări la alocațiile aprobate, sunt prezentate în tabelul la prezenta Notă informativă.

Proiectul de hotărâre în cauză este plasat pe pagina web a Ministerului Finanțelor pentru consultare publică și remis autorităților publice centrale pentru avizare.

**Secretar de Stat                                           Tatiana IVANICICHINA**

Tabel la Nota informativă

**Propuneri privind volumele alocațiilor aprobate în bugetul de stat pentru anul 2021**

**care se redistribuie între autorități și subprogramele unei autorități**

| **Denumirea** | **Cod** | **Aprobat** | **Propuneri de modificare (+,-)** | **Precizat** |
| --- | --- | --- | --- | --- |
|
|  |
|
| **Cancelaria de Stat** | **0201** |  |  |  |
| **Cheltuieli și active nefinanciare, total** | **2+3** | **442385,7** | **1000,0** | **443385,7** |
| ***Servicii de stat cu destinație generală*** | ***01*** |  |  |  |
| Cheltuieli și active nefinanciare, total |  | 371688,2 | 1000,0 | 372688,2 |
| *e-Transformare a Guvernării* | *0303* | *186957,6* | *1000,0* | *187957,6* |
| **Ministerul Justiției** | **0204** |  |  |  |
| **Cheltuieli și active nefinanciare, total** | **2+3** | **934849,4** | **-2661,4** | **932188,0** |
| ***Servicii de stat cu destinație generală*** | ***01*** |  |  |  |
| Cheltuieli și active nefinanciare, total |  | 14380,6 | 977,8 | 15358,4 |
| *Servicii de arhivă* | *1203* | *14380,6* | *977,8* | *15358,4* |
| ***Ordine publică și securitate națională*** | ***03*** |  |  |  |
| Cheltuieli și active nefinanciare, total |  | 920468,8 | -3639,2 | 916829,6 |
| *Politici și management în domeniul justiției* | *4001* | *22846,7* | *-977,8* | *21868,9* |
| *Apărare a drepturilor și intereselor legale ale persoanelor* | *4008* | *76525,4* | *-2661,4* | *73864,0* |
| **Ministerul Afacerilor Interne** | **0205** |  |  |  |
| **Cheltuieli și active nefinanciare, total** | **2+3** | **3095800,1** |  | **3095800,1** |
| ***Ordine publică și securitate națională*** | ***03*** |  |  |  |
| Cheltuieli și active nefinanciare, total |  | 2844229,9 |  | 2844229,9 |
| *Politici și management în domeniul afacerilor interne* | *3501* | *24301,0* | *2360,5* | *26661,5* |
| *Ordine și siguranță publică* | *3502* | *1413676,3* | *6798,8* | *1420475,1* |
| *Trupe de carabinieri* | *3504* | *216675,7* | *-998,9* | *215676,8* |
| *Servicii de suport în domeniul afacerilor interne* | *3505* | *196043,0* | *-2360,5* | *193682,5* |
| *Managementul frontierei* | *3506* | *554056,9* | *-4135,0* | *549921,9* |
| *Protecția civilă și apărarea împotriva incendiilor* | *3702* | *405588,2* | *-1664,9* | *403923,3* |
| **Ministerul Economiei și Infrastructurii** | **0218** |  |  |  |
| **Cheltuieli și active nefinanciare, total** | **2+3** | **3272744,9** | **-1000,0** | **3271744,9** |
| ***Servicii în domeniul economiei*** | ***04*** |  |  |  |
| Cheltuieli și active nefinanciare, total |  | 3211196,6 | -1000,0 | 3210196,6 |
| *Susținerea întreprinderilor mici și mijlocii* | *5004* | *169809,2* | *-1000,0* | *168809,2* |
| **Ministerul Educației, Culturii și Cercetării** | **0220** |  |  |  |
| **Cheltuieli și active nefinanciare, total** | **2+3** | **2872033,7** |  | **2872033,7** |
| ***Servicii de stat cu destinație generală*** | ***01*** |  |  |  |
| Cheltuieli și active nefinanciare, total |  | 117780,9 | 235,9 | 118016,8 |
| *Cercetări știintifice aplicate în direcția strategică "Patrimoniul național și dezvoltarea societății"* | *0807* | *42808,8* | *16,0* | *42824,8* |
| *Servicii de suport pentru sfera ştiinţei şi inovării* | *1907* | *37228,6* | *219,9* | *37448,5* |
| ***Servicii în domeniul economiei*** | ***04*** |  |  |  |
| Cheltuieli și active nefinanciare, total |  | 119624,5 | 871,7 | 120496,2 |
| *Cercetări științifice aplicate în domeniul agriculturii, în direcția strategică "Biotehnologie"* | *5107* | *37437,5* | *871,7* | *38309,2* |
| *Protecția mediului* | ***05*** |  |  |  |
| Cheltuieli și active nefinanciare, total |  | 91236,3 | -1107,6 | 90128,7 |
| *Cercetări științificeaplicate în domeniul protecției mediului* | *7007* | *91236,3* | *-1107,6* | *90128,7* |
| ***Cultură, sport, tineret, culte și odihnă*** | ***08*** |  |  |  |
| Cheltuieli și active nefinanciare, total |  | 556510,1 | -110,0 | 556400,1 |
| *Protejarea și punerea în valoare a patrimoniului cultural național* | *8503* | *104329,8* | *-110,0* | *104219,8* |
| ***Învățămînt*** | ***09*** |  |  |  |
| Cheltuieli și active nefinanciare, total |  | 1985583,5 | 110,0 | 1985693,5 |
| *Învățămînt profesional-tehnic secundar* | *8808* | *473934,2* | *110,0* | *474044,2* |
| **Consiliul Superior al Magistraturii** | **0301** |  |  |  |
| **Cheltuieli și active nefinanciare, total** | **2+3** | **438799,6** | **2661,4** | **441461,0** |
| ***Ordine publică și securitate națională*** | ***03*** |  |  |  |
| Cheltuieli și active nefinanciare, total |  | 438799,6 | 2661,4 | 441461,0 |
| *Înfăptuirea justiției* | *4018* | *421265,4* | *2661,4* | *423926,8* |
| **Acțiuni generale** | **0799** |  |  |  |
| **Cheltuieli și active nefinanciare, total** | **2+3** | **33843325,6** |  | **33843325,6** |
| ***Servicii de stat cu destinație generală*** | ***01*** |  |  |  |
| Cheltuieli și active nefinanciare, total |  | 5250777,4 | 19000,0 | 5269777,4 |
| *Gestionarea fondurilor de rezervă și de intervenție* | *0802* | *277821,3* | *25200,0* | *303021,3* |
| *Acțiuni cu caracter general* | *0808* | *62423,8* | *-6200,0* | *56223,8* |
| ***Servicii în domeniul economiei*** | ***04*** |  |  |  |
| Cheltuieli și active nefinanciare, total |  | 1168271,2 | -21000,0 | 1147271,2 |
| *Servicii generale în domeniul forței de muncă* | *5003* | *200000,0* | *-20000,0* | *180000,0* |
| *Susținerea întreprinderilor mici și mijlocii* | *5004* | *10000,0* | *-1000,0* | *9000,0* |
| ***Protecție socială*** | ***10*** |  |  |  |
| Cheltuieli și active nefinanciare, total |  | 11461669,3 | 2.000,0 | 11463669,3 |
| *Protecție în domeniul asigurării cu locuințe* | *9009* | *21000,0* | *2000,0* | *23000,0* |
| **TOTAL** |  | **56008134,7** |  | **56008134,7** |